Public procurement notice: Contract Notice
Published: 2019-06-17
Buyer: Helsingin kaupungin liikenneliikelaitos
Country: FI
Contract type: Services
Procedure: Negotiated procedure
CPV classification: 72263000: Software implementation services
Submission deadline: 2019-07-01
Award criteria: The most economic tender

Technical requirements: Hankintayksikkö hankkii ajosimulaattoreita metro- ja raitiovaunukuljettajien koulutuskäyttöön. Simulaattorin tulee toimia alustalla, joka mahdollistaa metro- ja raitiovaunukaluston dynaamisen, ajonaikaisen liikkeen mallintamisen. Simulaattorikoulutuksen tarkoituksena on opettaa kuljettaja ajamaan metroa ja raitiovaunua sekä tuottaa hänelle aidon kaltainen ajokokemus. Simulaattorikoulutuksella korvataan osa metro- ja raitiovaunukuljettajien kalustolla suoritettavasta koulutuksesta. Simulaattorikoulutuksen tavoitteena on säästää kaluston käyttökustannuksia, vapauttaa metro- ja raitiovaunukapasiteettia sekä parantaa liikenneturvallisuutta harjoittelemalla tilanteita, joita ei turvallisuussyistä voida harjoitella kalustolla. Kuljettajan kouluttaja suunnittelee ajoharjoitteet, osallistuu harjoitustilanteeseen ja ohjaa ajoharjoitusta. Ajoharjoite raportoidaan.
Tässä osallistumispyynnössä ja sen liitteissä esitetyt vaatimukset ovat tilaajan alustavia näkemyksiä hankinnan kohteesta ja joiden on tarkoitus täsmentyä neuvotteluiden kuluessa. Hankintayksikkö hankkii kaksi (2) ajosimulaattoria; yhden (1) metrojuna-ajosimulaattorin ja yhden (1) raitiovaunuajosimulaattorin. Yksi simulaattori sisältää yhden (1) ohjauspöydän, neljä (4) ohjaamoa, yhden (1) esityspäätteen ja ohjelmiston. Ajosimulaattoreiden tulee sisältää:
– Metron ja raitiovaunun ohjauspöydän ja toimilaitteiden vähintään osittainen replikointi neuvotteluissa sovittavalla tavalla
– Ajoharjoitteiden suunnittelu- ja ohjaustoiminnot sekä suoritettujen ajoharjoitteiden raportointitoiminnot. Metrojuna-ajosimulaattorissa mallinnetaan M300-metrojunan ohjaamon toiminta ja raitiovaunuajosimulaattorissa Artic-raitiovaunun ohjaamon toiminta. Hankinnan kohteen tarkempi kuvaus ja sille asetetut vaatimukset on esitetty liitteessä 1. HKL Tram and Metro Training Simulator Solution Vision 1.0 ja liitteessä 2. HKL Tram and Metro Training Simulator Requirements List 1.0 read only. Hankintayksikkö pyytää osallistumishakemustanne ja alustavaa tarjoustanne tämän osallistumispyynnön mukaisesti. Osatarjouksia ja vaihtoehtoisia tarjouksia ei hyväksytä.
Tarjouskilpailuun valitut tarjoajat voivat ennen lopullisen tarjouksen jättämistä tutustua mallinnettavaan metroverkostoon, raitiovaunurataan ja -ympäristöön. Kohteisiin järjestetään esittely erikseen sovittavana ajankohtana, esimerkiksi neuvottelupäivänä. Hankinnan alustava ja ohjeellinen aikataulu on esitetty tässä osallistumispyynnössä. Tarjoajan tulee sopia osallistumisesta esittelyyn sähköpostilla Jonne Kuusniemen, jonne.kuusniemi@hel.fi, kanssa. Tutustuminen on vapaaehtoista. Esittelyn aikana saa esittää kysymyksiä. Tilaajan edustaja kirjaa esitetyt kysymykset ylös. Kysymykset ja vastaukset julkaistaan Cloudiassa.
Toimitussopimus on voimassa niin kauan kuin sopimuksen mukaiset velvoitteet on hyväksytysti suoritettu. Sopimuskauden jatkaminen koskee tässä osallistumispyynnössä esitettyjä optioita. Mikäli tilaaja päättää optioiden käyttöönotosta, sopimuskausi jatkuu vastaavasti. Lisäksi tilaaja tekee erillisen sopimuksen huolto- ja ylläpitopalveluista, jonka kesto on viisi (5) vuotta.
Ehdokkaita valitaan rajoitettu määrä varsinaiseen tarjouskilpailuun. Ehdokkaiden valintaperusteet on esitetty ESPD-lomakkeessa. Niiden ehdokkaiden, joiden kohdalla valintaperusteet eivät täyty, osallistumishakemukset hylätään. Mikäli ehdokas ei täytä asetettuja soveltuvuusvaatimuksia, HKL:llä on velvollisuus sulkea ehdokas pois tarjouskilpailusta. HKL kutsuu neuvotteluihin soveltuvuusvaatimuksista täyttävistä ehdokkaista vähintään neljä (4), enintään seitsemän (7). Asetetuilla vähimmäiskelpoisuusehdoilla sekä vertailtavilla lisävaatimuksilla pyritään varmistamaan se, että ehdokas kykenee suoriutumaan hankinnan kohteena olevasta toimeksiannosta ja ajosimulaattori on toimintavarma.
Optio 3. Muiden metro- ja raitiovaunukalustotyyppien mallintaminen. Optio 4. Muiden ratakokonaisuuksien mallintaminen.
Tilaaja tekee erillisen päätöksen option 1. käytöstä kuusi (6) kuukautta ennen sopimuskauden päättymistä. Option 2. käytöstä tilaaja tekee erillisen päätöksen kuusi (6) kuukautta ennen ensimmäisen optiokauden päättymistä. Tilaaja voi myös tehdä erillisen päätöksen molempien optioiden (optio 1. ja optio 2.) käyttöönotosta yhtäaikaa kuusi (6) kuukautta ennen sopimuskauden päättymistä. Tilaaja tekee erillisen päätöksen option 3. ja option 4. käyttöönotosta yhdeksän (9) kuukautta ennen sopimuskauden päättymistä.
HKL tekee hankinnasta kirjallisen sopimuksen valitun toimittajan kanssa. Valitun toimittajan ja HKL:n välille syntyy sitova sopimus hankinnan kohteesta vasta, kun molemmat osapuolet ovat allekirjoittaneet sopimuksen. HKL ei allekirjoita sopimusta ennen kuin hankintapäätös on tullut lainvoimaiseksi. Hankintayksikkö ei saa tehdä hankintasopimusta ja panna hankintapäätöstä täytäntöön ennen kuin 14 päivää on kulunut siitä, kun tarjouskilpailussa mukana olleet tarjoajat ovat saaneet hankintapäätöksen hakemusosoituksineen tiedoksi. Sopimuksessa noudatetaan tämän tarjouspyynnön mukaisia ehtoja ja Julkisen hallinnon IT-hankintojen yleisiä sopimusehtoja (JIT 2015), ellei joltakin kohdin erikseen sovita muuta.

Eligibility requirements: Valintaperusteet hankintaa koskevissa asiakirjoissa määrittelyn mukaisesti.